GiliGold/VAD_KnessetCorpus huggingface dataset:
שלום בן משה: יש פה את כל התנאים שהפרויקט הזה יתחדש, יצא לדרך בתנופה וזה טוב לכולם.
שלום בן משה: זה טוב לקבלנים, זה טוב לחיילים, זה טוב לישראלים, לכל הגורמים האחרים, זה טוב למדינת ישראל.
שלום בן משה: באמת טוב למדינת ישראל.
שלום בן משה: אני מקווה עכשיו בעזרת השם שייקח פרק זמן של היערכות, של התארגנות.
שלום בן משה: אודי יגיד כמה זמן זה ייקח.
שלום בן משה: התגברנו למעשה על כל הקשיים ובכלל זה יש איזו פיסקה בסוף.
שלום בן משה: אנחנו היום מוכנים.
יצחק מויאל: קודם כל אנחנו דאגנו לקיים את המפגש וכמו שאמר שלום היו כל מיני הבהרות שהיינו צריכים לעבור עליהן לקראת הצגת המסמך.
יצחק מויאל: אני מקווה שאודי ואייל שהוא מנכ"ל הקרן יעשו את שלהם.
יצחק מויאל: לפני שאתייחס לדברים בעצמם יש איזה דבר או שניים שאנחנו צריכים לתקן במסמך הזה.
יצחק מויאל: אני רוצה שלחתימה הזאת יצטרף יוסי המייצג את ההתאחדות, אני מבקש שגם הוא יצרף את החתימה שלו כארגון המעסיקים.
יצחק מויאל: אדוני יושב ראש הוועדה עליך לדעת בנוסף לכל התקציבים שדיברנו עליהם הקרן המשותפת לנו ולהתאחדות לוקחת על עצמה והיא מממנת מהתקציב שלה תקציבים שאנחנו לא מגדירים פה במסמך.
יצחק מויאל: להפעיל את המיזם הזה עולה לנו הרבה כסף ואנחנו לקחנו את המטלה הזאת עלינו בנוסף להשתתפות קרן החופשה.
יצחק מויאל: לדוגמה, ואני אגיד את זה פה לפרוטוקול, כשלקחנו את הפרויקט, אודי שעושה עבודה מצוינת, הקרן מממנת אותו, לא מקור אחר.
יצחק מויאל: יש לנו פעילויות נוספות כגון הגיוס וכל מה שקשור בדברים האלה.
יצחק מויאל: הקרן משותפת לנו ולהתאחדות.
יצחק מויאל: אנחנו מאוד מעוניינים שהמיזם הזה יצא לדרך ואני שמח שיושב ראש הוועדה לחץ על הצדדים והביא למצב שאנחנו היום יושבים.
יצחק מויאל: התחושה שלי מאוד מאוד טובה.
יצחק מויאל: יש המון ישראלים שמעוניינים לעבוד בענף הבנייה.
יעקב כץ: בחקלאות אנחנו לא מוצאים ישראלים משום שהעבודה דורשת שעות רבות בחום של 45 מעלות, בחממות, דברים שישראלים לא מסוגלים לעשות.
יעקב כץ: ואילו בבנייה אנחנו רואים אצלו התגברות של הרבה ישראלים שנכנסים לעבודה.
יעקב כץ: זאת אומרת יש נכונות של חבר'ה, בייחוד שמרוויחים הרבה כסף.
יעקב כץ: אצלנו מחנכים לראות את זה כאידיאל לעבודת כפיים, כערך עצמי.
יעקב כץ: לכן זה ממש יכול להיות מהפכה.
יצחק מויאל: המיזם הזה.
יצחק מויאל: ואני פונה לשלום, היות ואני לא רוצה שזו יהיה מיזם רק על המדף אלא גם נעשה בו שימוש.
יצחק מויאל: דיברתי עם אודי כי אנחנו יוצאים לתוכנית, אני רוצה שנעשה שילוב ב-OJT כי יש מעסיקים שכן מוכנים ללכת למסלול של ה-OJT.
יצחק מויאל: זאת אומרת לא לפסול את הקטע הזה אם אנחנו עכשיו מתחילים את התוכנית.
יצחק מויאל: יש מעסיקים שזה עוזר להם.
יצחק מויאל: יש קטע של נגרים, והייתי מאוד רוצה שגם הקטע של ה-OJT ייושם, ואודי אם יש משהו לגבי OJT שרצינו לעשות איזה תיקון או שינוי תגיד מה הוא.
יעקב כץ: אתה הצעת לצרף את מי לחתימה?
יצחק מויאל: את מנכ"ל ההתאחדות.
אייל שלו: אם אנחנו כבר חותמים על ההסכם צריך עדיין לעשות פה מספר שינויים שפחות רלוונטיים לתמ"ת אבל הם יותר נוחים לנו לתפעול.
אייל שלו: הרעיון הבסיסי הוא שאנחנו נרכז את הכול.
אייל שלו: נקבל כספים ונעביר וכולי.
אייל שלו: כיום התוכנית הזו שונה.
אייל שלו: לכן כל הנושא של פתיחת חשבונות בנק ייחודיים הם כרגע לא רלוונטיים מאחר והעובד ממלא טפסים ומקבל קצבה או מהתמ"ת או ממשרד הביטחון, כל אחד על פי ההסכם שלו, וזה לא כסף שבא מהקרן.
אייל שלו: לכן כל הסעיף הזה הוא פחות רלוונטי.
יעקב כץ: אבל הנושא של הניהול והפיקוח הוא שלך.
אייל שלו: עם פיקוח אין לנו בעיה.
יעקב כץ: וענפי הוא הנציג שלך.
אייל שלו: נציג שלנו, של כל ההתאחדות.
אייל שלו: וזה לא רק אודי, זה צוות של אנשים ומערכות מחשוב וזה פרויקט די גדול שעולה לנו הרבה מאוד כסף.
אייל שלו: זאת הערה בסיסית.
אייל שלו: אם דיברנו קודם בעל פה אני מבין שלשלום אין עם זה בעיה.
אייל שלו: או שנתקן את זה במקום או שבהמשך נוסיף נספח.
אייל שלו: הדבר הנוסף שהבהרנו אישור ניהול תקין כרגע אין לנו.
אייל שלו: האישור הזה יתקבל אני מקווה במהלך חודש אפריל.
אייל שלו: עמותות שמעוניינות בכך צריך שיהיה להם אישור ניהול תקין.
אייל שלו: אנחנו עמותה.
אייל שלו: אין לנו אישור ניהול תקין מהסיבה אולי המצחיקה שיש לנו יותר מדי כסף לטענת רשם העמותות.
אייל שלו: בשונה מבית חולים הדסה ואוניברסיטת תל אביב לא השקענו כספנו אצל מיידוף ולא הפסדנו עשרות מיליונים אלא במפולת שהייתה היינו בחוץ ודאגנו לכספים שלנו ולכן אנחנו לא בחוסר.
אייל שלו: ובזה רשם העמותות לא מצדד.
יעקב כץ: מהניסיון שלי, בגלגול הקודם שלי היו לנו עמותות חזקות ודווקא רשם העמותות ראה את זה בעין טובה.
אייל שלו: עד סכום מסוים כן ומסכום מסוים לא.
אייל שלו: אנחנו ננסה לפתור את הדברים האלה אחרי החג.
שלום בן משה: אני שמח שהוא העלה את זה.
שלום בן משה: אני בכוונה לא הזכרתי את זה כי באופן פורמאלי אני כנציג הממשלה לא יכול לחתום איתם על שום נייר.
שלום בן משה: ובכל זאת אנחנו נגייס את המחלקה המשפטית שלנו כדי שיכתבו שזה מותנה, כי זו עמותה רצינית.
שלום בן משה: היה להם עד דצמבר האחרון.
שלום בן משה: אחרת משרד הביטחון לא היה חותם איתם.
שלום בן משה: ואמר לי מויאל שבאפריל הם יושבים.
שלום בן משה: חזקה עלי שהם יעשו את זה.
יעקב כץ: גם שיחה עם רשם העמותות תועיל.
קריאה: יש פה עיכוב.
יעקב כץ: אבל זה טוב שהם יקבלו טלפונים מכולם ליידע אותם שכל פתיחת הקורסים מעוכבת בגלל זה.
שלום בן משה: לא, לא.
שלום בן משה: אין קשר.
שלום בן משה: אם חלילה יתעכב מתן ההיתר הזה, זה לא יעכב את פתיחת הקורסים.
יעקב כץ: אני רוצה לשמוע את מר גורדון וענפי יסכם את הדברים ויגיע איך הוא רואה את תוכניות העבודה בפועל.
יעקב כץ: מר גורדון בבקשה.
יעקב כץ: ראשית תודה שבאת.
יעקב כץ: אני רואה בזה יום גדול לישראל שאנחנו מתקדמים בזה.
יעקב כץ: שאני אהיה ראש ממשלה אז אני אגרום לכך ששרי הממשלה יעלו על הבניינים עם בגדי עבודה כמו שהיה פעם.
יעקב כץ: אבל זה ייקח קצת זמן.
יוסי גורדון: אני מקווה שנראה את החזון הזה מתממש.
יוסי גורדון: סך הכול עוד לפני שנכנסו השותפים של משרד התמ"ת ומשרד הביטחון וביחד עם ההסתדרות אנחנו הובלנו את התהליך הזה עוד קודם והיה לנו גם פילוט שרץ עוד לפני שהתחלנו בכלל את הקורסים האחרונים.
יוסי גורדון: לקבלנים חסרים עובדים.
יוסי גורדון: יש לנו מחסור חמור מאוד בעובדים במיוחד בעבודות הרטובות, עבודות השלד.
יוסי גורדון: יש לנו למעלה מ-150 אלף עובדים ישראלים בענף שעושים את כל יתר העבודות.
יוסי גורדון: סך הכול בבניין עבודות השלד הן אחוז משמעותי ובלעדיהן אי אפשר לעשות את כל היתר אבל היום עם התיעוש בענף חלק גדול נעשה על ידי עובדים ישראלים אבל עדיין אנחנו כיום נמצאים במצוקה מאוד קשה.
יעקב כץ: שהיא יכולה בימי זעם כאלה ואחרים עוד להתגבר.
יוסי גורדון: נכון.
יעקב כץ: אנחנו רואים שיש היום מיזם.
יעקב כץ: זה יכול להביא לסגירה.
יעקב כץ: אפילו סגר.
יעקב כץ: דיברנו על זה בשבוע שעבר.
יוסי גורדון: היום חלק גדול מהאתרים סגורים ואין בהם עבודה בגלל המחסור בעובדים.
יוסי גורדון: הצעקה של הקבלנים הגיעה אלינו.
יוסי גורדון: יש להם התחייבויות שהם אמורים לעמוד מול מזמיני עבודה ומול רוכשי דירות.
יעקב כץ: צריך להגביר את הכמות של הישראלים בענף.
יעקב כץ: זו ממש משימה לאומית.
יעקב כץ: אם נצליח לעשות את זה, זה יירשם בהיסטוריה של עם ישראל שעשינו מהפכה להחזיר יהודים, בוגרי צבא וישראלים לעבודת כפיים זה הדבר הכי חשוב שיכול להיות.
יוסי גורדון: אז אנחנו באמת מברכים ומקווים שהפעם זה יצא לפועל ולא יהיו עוד עיכובים בהמשך מכל מיני סיבות בירוקרטיות.
יוסי גורדון: אנחנו ניסינו להקל יותר מאשר מופיע פה במסמך.
יעקב כץ: לא יהיו בעיות משום שכולם מבינים שאם אנחנו לא נפתח את זה פשוט המחירים ירקיעו שחקים.
יעקב כץ: פשוט אי אפשר יהיה לקנות דירה בארץ.
יעקב כץ: ראשית לא יהיו דירות, לא יהיה מה להציע, שנית, לא יהיה איפה לגור.
יעקב כץ: יש לי ילד שאומר שהכי טוב שיחזרו לגור באוהלים.
יעקב כץ: הוא רועה צאן.
יעקב כץ: אבל לא כל אחד מוכן לגור באוהל.
יעקב כץ: הוא גם נער גבעות, הוא גם כבר 5 שנים בסיירת מטכ"ל.
יעקב כץ: יש לי עוד נער גבעות אחד שקיבל השבוע רב סרן בשלדג.
יעקב כץ: ברוך השם הילדים שלנו ילדים טובים.
יעקב כץ: זה התוצרת.
יעקב כץ: אבל הוא אומר לי הכי טוב בתי בוץ ואוהלים.
יעקב כץ: הוא אומר המציאות תכריח אותנו.
יעקב כץ: מר ענפי תן לנו עכשיו משהו מעשי.
יעקב כץ: איך אתה רואה את פתיחת הקורס הראשון והקורסים שיבואו לאחריו?
אודי ענפי: קודם כל אנחנו מברכים.
אודי ענפי: כל מה שבגדר חזון עד היום הצלחנו להגשים אותו.
אודי ענפי: אנחנו עושים עוד הרבה פעילויות שיש מאחוריהם חזון.
אודי ענפי: אנחנו בעצם כבר חתומים על הסכם וחשוב לי שזה יירשם בפרוטוקול.
אודי ענפי: אנחנו חתומים על הסכם עם הסתדרות הקבלנים, עם הקרן.
אודי ענפי: הוא מבחינתי ההסכם שקובע.
אודי ענפי: אנחנו עושים פה חתימה על מסמך שהתגבש אתמול.
אודי ענפי: בסך הכול ההסכם החוקי או מה שמחייב אותנו זה מה שחתמנו בינינו.
אודי ענפי: בהינתן מצב של שינוי כתוצאה מהסטטוס ההסכם הוא קובע.
שלום בן משה: אם תימצא סתירה לכאורה מה שקובע זה ההסכם בינינו.
יעקב כץ: אז אנחנו יודעים על שני קורסים שכבר נפתחו וקורסים אחרים שהיו אמורים להיפתח לא נפתחו?
יעקב כץ: כתוצאה ממה שאנחנו עושים עכשיו יהיה המשך.
יעקב כץ: תגיד את התוכנית המעשית.
אודי ענפי: באופן מעשי צריך להבין שההסכם שלנו מחייב ליצור כל מיני שינויים בהגדרות, במשמעויות של זה.
אודי ענפי: יש פה כל מיני דברים שסיכמנו אותם והם מחייבים שינוי בפרסום, באתר, בהסכמים עם החברות שחתמנו עליהם.
אודי ענפי: אנחנו צריכים להכניס בהם שינויים.
אודי ענפי: זאת אומרת יש פה כל מיני תהליכים שאנחנו צריכים לעשות.
אודי ענפי: התוכנית כרגע היא פחות אטרקטיבית לעובד וגם לחברה.
אודי ענפי: כשיצאנו לדרך היה רעיון לסדר.
אודי ענפי: הרעיון המסדר היה שלמדנו מלקחי העבר ואנחנו רוצים להקטין את החיכוך ואת התנאים הבירוקרטים שבגללם קבלנים לא רוצים להיכנס לתהליכים כאלה וגם חיילים משוחררים רוצים לדעת.
אודי ענפי: כשאתה עומד מולם ואתה אומר, אתם הולכים לקבל סכום של סתם לדוגמה, 3000 שקל לחודש, אז הם מצפים ש-3000 שקל ייכנסו לבנק.
אודי ענפי: בפועל מסיבות כאלה ואחרות לא בכל הדברים כך זה קרה.
אודי ענפי: הדברים השתנו.
אודי ענפי: גם התהליכים שהיו מול משרד הביטחון שחייבו ליצור תהליך של הכשרה.
אודי ענפי: הם עשו איזושהי הזזה.
אודי ענפי: חלק גדול מהאנשים שלפני שנה נרשמו לקורסים, אחרי שעשינו להם תהליך מיון לרובם זה כבר לא רלוונטי בשנה הזאת.
אודי ענפי: הרבה מאוד מהפונים בעבר, אני שומר, יש לנו מערכת ניהול שבנינו מאחורי האתר ולתוכה כל מי שפונה אנחנו מזינים את השם שלו.
אודי ענפי: אנחנו צריכים עכשיו לעשות תהליך מחדש שמתחיל בזה שצריך לבנות מחדש צוות.
אודי ענפי: הרכזת גיוס שלי התייאשה במעלה הדרך, באוקטובר ופרשה.
אודי ענפי: אנחנו צריכים לארגן את הצוות.
אודי ענפי: צריך לארגן את האתר ולהתאים אותו, לארגן את מערכת הניהול ולהתאים אותה לתנאים החדשים.
אודי ענפי: צריך ליצור את השינוי בהסכמים, להפנות אותם לחברות, להפנות אותם לעובדים.
אודי ענפי: צריך לצאת במסע פרסום מתואם לפי ההנחיות של ההסכם עם משרד הביטחון ולצאת איתו מחדש.
אודי ענפי: צריך לראות מה הקיבולת.
אודי ענפי: אני לא יודע כמה קורסים ניתן להעביר עם התוספים שאנחנו אמרנו שהם תנאי והגענו לקורס משופר שיש בו פרק מתועש.
אודי ענפי: בשני הקורסים אנחנו הכנו את הפרקים האלה דרך חברה.
אודי ענפי: אבל בהמשך אני לא יודע מה יקרה.
אודי ענפי: זאת אומרת יש פה תהליכים.
אודי ענפי: האמת היא בפרטים הקטנים.
אודי ענפי: ואם אני לפני זה אמרתי אני נכנס לתהליך שהיה לי די ברור שאני מקווה שתוך חודשיים אני יכול לעמוד בו, אני לא יודע כרגע להתחייב.
אודי ענפי: אני נתתי עכשיו חלק.
אודי ענפי: יש לי רשימה הרבה יותר ארוכה.
אודי ענפי: אבל אלה תהליכים שאני צריך לעשות כדי ליצור את זה.
אודי ענפי: יש המון אנשים שפונים אלי.
אודי ענפי: גם היום דרך מה שמפורסם אנשים שואלים.
אודי ענפי: לא תהיה לנו בעיה להביא אנשים לקורסים.
יעקב כץ: מה החתימה היום נותנת לך שאתמול לא היה לך בנושא פתיחת הקורס?
יעקב כץ: אותי מעסיק כרגע הנושא של פתיחת הקורס.
יעקב כץ: אני מבין שהעובד יקבל פחות כסף בסופו של יום.
אודי ענפי: נכון.
אודי ענפי: העובד יקבל פחות כסף.
יעקב כץ: במה זה מתבטא?
יעקב כץ: כמה הוא היה אמור לקבל לפי ההסכמים הקודמים?
יעקב כץ: כמה היום?
אודי ענפי: הוא יקבל במסגרת מה שמוגדר כספים של התמיכה של התמ"ת הוא יקבל כ-30% פחות.
אודי ענפי: אולי 25% פחות.
יעקב כץ: זאת אומרת שאם למשל אדם לא צריך לשלם מס אז הוא יקבל את הכול.
יעקב כץ: זה בדרך כלל חבר'ה צעירים שתשלום המס שלהם מופחת או לא קיים.
שלום בן משה: וכבר קיבלנו עבורם לחצי שנה הראשונה כאשר הם מוגדרים כתלמידים קיבלנו עבורם פטור מתאום מס.
יעקב כץ: אותי מעסיקה השאלה מתי פותחים את הקורס הראשון?
יעקב כץ: אני מת להגיע לפתיחת הקורס הראשון, לראות חבר'ה נכנסים פנימה לכיתה, מקבלים את השיעור הראשון.
יעקב כץ: זה מאוד בלב פנימה.
יעקב כץ: התוצאה של החתימה הזאת מאפשרת את זה.
אודי ענפי: נגיד שבתוך השבוע הקרוב יש לי רכזת גיוס.
אודי ענפי: לא משנה שאת כל הלמידה שלה אני עושה איתה ואנחנו מתחילים את התהליך הזה.
אודי ענפי: אנחנו אמרנו אז שאנחנו צריכים מינימום חודשיים.
אודי ענפי: אני אשתדל לעמוד בעניין הזה.
יעקב כץ: כולנו מבינים שלפתיחת הקורס הראשון יש משמעות לכל המדינה.
יעקב כץ: אנחנו מחדשים את חוסר התלות שלנו בצד העקרוני.
יעקב כץ: אני רוצה שנפתח כמות כזו של אנשים שאם מחר הערבים לא נכנסים או הזרים לא נכנסים אנחנו מסוגלים לבנות ושהקבלנים לא יזעקו לשמיים.
יעקב כץ: זה אפשרי.
יעקב כץ: אני ממש מאמין בזה.
יעקב כץ: אני רוצה שנחליט שאם הענף נתקל בבעיה וצריך בטלפונים שיעזרו לו, כולם רק מסייעים.
יצחק מויאל: לא תהיה בעיה.
יצחק מויאל: אני מציע לא לפתוח קורס אחד.
יצחק מויאל: אני רוצה לקבל משלום תשובה היות ואישרתם מכללות כאלה, בבדיקה שטחית עדיין לא קיבל את התכנים לעשות את ההכשרה הזאת.
יצחק מויאל: אם נפתח קורס של 30 תלמידים לא עשינו בזה כלום.
יצחק מויאל: אני מציע ואני אשאל את אודי בקול רם האם אנחנו ערוכים מבחינת התמ"ת, כל מה שהחלק שלנו זה להביא את העובדים יחד עם המעסיקים זה אפשרי, תוך חודשיים זה אפשרי, האם התמ"ת יכול לתת לנו מענה שנפתח אחד בבאר שבע, נפתח אחד באשקלון, נפתח אחד בתל אביב, נפתח אחד בטבריה.
יצחק מויאל: השנה נכשיר נגיד 300 איש, 400 איש.
יצחק מויאל: השאלה אם אנחנו יכולים לעמוד בזה מבחינת התמ"ת.
יצחק מויאל: האם מכללת עתיד שאושרה יכולה לעשות את הקורס שלדאי בבאר שבע?
יצחק מויאל: לא יודע.
שלום בן משה: דווקא הצבעת על המכללה שכן יכולה.
שלום בן משה: מכללת עתיד בבאר שבע היא מכללה טובה מאוד.
שלום בן משה: היא עושה כל הזמן קורסים בבנין.
שלום בן משה: לא בהסכם הזה.
שלום בן משה: עשינו קורס שלדאי בהסכם ויצאו אנשים מהקורס והיום הם עובדים.
שלום בן משה: התשובה היא כן.
שלום בן משה: אנחנו יכולים לפתוח בבאר שבע בוודאות מוחלטת.
שלום בן משה: אנחנו יכולים לפתוח בצפון באחד האתרים שזכו.
שלום בן משה: הוצאנו מכרז לכל מיני גופים, ובתל אביב.
שלום בן משה: יכול להיות שנפתח גם באשקלון.
שלום בן משה: זה מוסד שלנו.
שלום בן משה: צריך להיערך מבחינת מורים וכדומה.
שלום בן משה: הנושא של הבנייה לגובה הוא כבר built in.
אודי ענפי: כן.
אודי ענפי: הבעיה זה החלק המתועש.
אודי ענפי: הם לא ערוכים לזה.
אודי ענפי: גם בבאר שבע לא.
שלום בן משה: אנחנו built in נשלם את זה.
שלום בן משה: כלומר אנחנו יכולים לשלם לעתיד שייקח קבלן בבאר שבע כמו שעשינו בתל אביב.
שלום בן משה: על זה לקחו קבלן.
אודי ענפי: נמצא לזה פתרון בקיצור אתה אומר.
שלום בן משה: אם יש קבלן, שיביא את הציוד, נשלם לו על זה.
שלום בן משה: וזה built in בתוך התוכנית.
אודי ענפי: בכל מקרה כשאני דיברתי על פתיחה אני אמרתי את זה בפעם הקודמת, אני שואף מאוד בגלל החשיבות של הפריפריה והלחץ שיש שם לפתוח במקביל גם בבאר שבע וגם בתל אביב.
אודי ענפי: זה לפתוח בשני המקומות.
אודי ענפי: בצפון יש בעיה של קבלנים, של חברות.
אודי ענפי: אנחנו לא פותחים קורס לפני שיש התחייבות של חברות לקלוט אותם.
אודי ענפי: זה אחד מהדברים.
יעקב כץ: אבל אתם תשמחו לקבל כל אחד שייכנס גם אם הוא מתחיל משום שאין לנו היום ידיים עובדות.
יעקב כץ: הנוסח החדש עם מר גורדון בפנים?
יעקב כץ: הוא נמצא אצלנו?
יעקב כץ: תוך שנייה זה יהיה מוכן.
יעקב כץ: אני מבקש מעוד סיבה אחת שתמהרו משום שיכול להיות שבמשא ומתן מאחורי הגדר שאנחנו מנהלים עם הממשלה עוד יכול להיות שאני אהיה פתאום שר ואז אני מפספס את כל האירוע.
יעקב כץ: שלא יהיה מצב כזה שיגידו כצל'ה עזב, עבר זמנו בטל קרבנו.
חיים אומן: זה חייב להיפתח בהקדם כי אנחנו יצרנו פה כבר מחזור של ציפיות.
חיים אומן: דבר שני שוכב פה כסף שמחר הוא לא יהיה לי.
חיים אומן: אני לא אומר את זה סתם.
חיים אומן: ודבר שלישי, ברגע שפתחת קורס אחד הוא כבר המשווק של השאר.
חיים אומן: צריך להתחיל לעבוד על זה.
יעקב כץ: שיצולם ב-8 עותקים.
יעקב כץ: זה מסמך היסטורי.
יעקב כץ: תאר לך שבעוד 80-90 שנה יהיו פה מאות אלפי ידיים של ישראלים יגידו ככה התחלנו את העסק.
יעקב כץ: אמנם לא בשפתו של בן גוריון.
יצחק מויאל: בסדר יום פה כתוב יושב ראש אגף מקצועי לענף הבניין.
יצחק מויאל: מה כתוב שם במסמך הזה?
שלום בן משה: לפי דעתי אפשר לחתום.
שלום בן משה: איפה הוויסקי?
יעקב כץ: אני רוצה ברשותכם עוד להודות פה לכמה אנשים.
יעקב כץ: לגלעד המ.מ.מ שמוסר את הנפש וליעל שמוסרת את הנפש ולרפאל שרושם פרוטוקול שצריך להיות נצחי.
יעקב כץ: אני ממש מאמין בזה שאם נצליח לעודד את עם ישראל לחזור לעבודת כפיים זו תהיה המהפכה הכי חשובה שתיעשה בדור הזה.
יעקב כץ: איך אומרת הגמרא: "בחנוני נא בזאת".
יעקב כץ: אני מקווה שיהיה לי את הכוח ששרי ישראל יעמדו על הפיגומים פעמיים בחודש ויתנו ידם ויתנו דוגמה אישית לנושא של עבודת כפיים, בניין הארץ, בעבודות הרטובות שיש להם ערך עצום.
יעקב כץ: ולוואי ונראה את הדברים האלה.
יעקב כץ: כל אחד מהאנשים יש לו את הנייר שלו?
יעקב כץ: מר גורדון?
יעקב כץ: מר מויאל?
יצחק מויאל: כן, כן.
יצחק מויאל: היות ואני חותם בשם הקרן אז היא צריכה להוסיף את הגדרת התפקיד כי זה גם ההסתדרות וגם הקרן לוקחות על עצמן את האחריות.
חיים אומן: אנחנו עומדים לחתום פה על הסכם כתוצאה מכך שאתה באת והגדרת לוחות זמנים.
חיים אומן: אני מאמין בלוחות זמנים.
חיים אומן: צריך להחליט פה על לוח זמנים על לפחות לפתיחת כיתה אחת.
יעקב כץ: אנחנו קובעים ב-30 מאי פתיחת כיתה ראשונה.
יעקב כץ: גם אתה חותם נציג משרד הביטחון, גם מנכ"ל הקרן וגם מנהל היחידה.
אודי ענפי: התהליך של המיון לקורסים הראשונים יהיה יחסית קצר כי יש לא מעט משתתפים.
אודי ענפי: בכל קורס ישתתפו 25 ואנחנו משתדלים לכיוון ה-30.
יעקב כץ: אם יהיה צריך, אנחנו בשבוע הבא למשל, זו יוזמה שלנו בוועדה, אנחנו מורידים את כל חברי הכנסת לקטיף לעזור לקוטפים בערבה.
יעקב כץ: הייתי שם בסיורים וראיתי שהמצב קשה.
יעקב כץ: הלכתי ליושב ראש הכנסת, אמרתי, אין ידיים עובדות, אנחנו צריכים להוכיח משהו לעם ישראל.
יעקב כץ: אז באים חברי הכנסת עם בגדי עבודה לקטוף.
יעקב כץ: נעבוד שם בחממות.
יעקב כץ: גם שרים וגם ח"כים צריכים לבוא ולתת הרצאות ויעודדו.
יעקב כץ: אני מכיר הרבה חבר'ה שאתה רק אומר להם את החשיבות של עבודת כפיים, יש פה הרבה קיבוצניקים לשעבר, אנשי עבודה לשעבר שמאוד ישמחו להופיע ולעודד את החיילים לראות בעבודה הזאת ערך ראשוני.
יעקב כץ: כאיש אחד בלב אחד אנחנו היום חותמים על מסמך היסטורי שאומר שכל הגופים שהיו בזמנו מתואמים ביניהם מחדשים את הקשר המעשי על מנת לאפשר למר ענפי שיוכל לבשר לנו כמו שסיכמנו ב-30 למאי נפתח את הקורס לעבודות רטובות, טייחות, רצפות, טפסנות, שנראה פועלים ישראלים, בעזרת השם גם הרבה יהודים ביניהם, בוגרי צבא, שלדאים שיקימו את בתי ישראל.
יעקב כץ: אנחנו רואים בפרויקט הזה ערך לאומי, ציוני ממדרגה ראשונה.
יעקב כץ: כך היו אבות אבותינו שהגיעו לפה מכל המגזרים והיו גאים בעבודתם.
יעקב כץ: העבודה הזו לא רק שלא מביישת את בעליה היא מכבדת את בעליה.
יעקב כץ: אנחנו קוראים גם לשרי ישראל ולחברי הכנסת ולראש הממשלה שבעצמו יבקש משרי הממשלה ומחברי הכנסת לראות בזה ערך ופעם בחודש או פעמיים בחודש להראות דוגמה אישית, לעלות על השלד ולהושיט יד כדי ללמד את בני יהודה שעבודת הכפיים יש לה ערך עצמי.
יעקב כץ: אני מבקש להודות לכל המשתתפים, לנציג משרד התמ"ת שלום בן משה, מוטי שגיא מרכז בכיר של פרויקטים, התאחדות הקבלנים יוסי גורדון מנכ"ל, הקרן לעידוד ופיתוח ענף הבניה בישראל עודי ענפי, עורך דין אייל שלו, ההסתדרות החדשה מר יצחק מויאל שנאחל שאחרי שעיני יעזוב הוא יתמנה להיות מנכ"ל.
יעקב כץ: החיוך שלו והמתיקות שלו מקסימים.
יעקב כץ: חיים אומן איש משרד הביטחון ולידו אלי עמית מההסתדרות.
שלום בן משה: השר ביקש ממני להודות לך ולהודות לכל מי שנמצא והוא מברך על העניין.
שלום בן משה: פואד בן אליעזר מודה.
שלום בן משה: הוא חושב שזה חשוב מאוד.
יעקב כץ: עכשיו אנחנו כאיש אחד נחתום על המסמך ההיסטורי.
יעקב כץ: בעזרת השם ב-30 במאי נפתח את הקורס הראשון.
יעקב כץ: לחיים! נצטלם תצלום קבוצתי לציון האירוע ההיסטורי.
יעקב כץ: אנחנו מתחילים.
יעקב כץ: תודה לכולם שהגיעו.
יעקב כץ: אנחנו כבר עסקנו בנושא הסיעוד מספר פעמים בישיבות לא מועטות אבל שמחנו לפי בקשתו של חברי, חבר הכנסת אורון לכנס את הישיבה פעם נוספת כדי לדון בו.
יעקב כץ: אולי ג'ומס תגיד אתה מה היתה הסיבה לזימון הישיבה?
יעקב כץ: נוכל לעקוב פה מה התקדם בנושא הרפורמה.
יעקב כץ: בנושא הסיעוד מדובר כיום על קרוב לעשרת אלפים עובדים שהגיעו לישראל, שנכנסו כחוק ולא נמצאים בתוך מאגר ומשום מה לא מוסדרים בעבודתם.
יעקב כץ: אני משקף את המצב על פי הנתונים שקיבלתי מהמ.מ.מ.
יעקב כץ: יש כמה דברים שהם לא מתוקנים שביקשנו לעסוק בהם בפעמים קודמות וזה נושא המאגר של העובדים הזרים, שאולי בהמשך מר שפיגלר יתן לנו דיווח איפה הדבר הזה נמצא ומתי נוכל לקבל את המאגר הזה בצורה מושלמת, ומתוך המאגר לקבל את הנתונים.
יעקב כץ: אנחנו יודעים שב-2006 כתוצאה מהחלטתו של הבג"ץ שלא יהיה הסכם כבילה וההחלטה של הממשלה על רפורמה בנושא הסיעוד היתה החלטה אבל הדברים עדיין לא מושלמים.
יעקב כץ: כתוצאה מכך שדברים עדיין לא מושלמים ואין הסכם כבילה אנחנו מוצאים רבים מהנכים ומהזקנים שמצד אחד נעזבים בגלל העובדה שאין הסכם כבילה ונמצאים במצב כמעט בלתי אפשרי שהם נתבעים על ידי עובדים שעזבו אותם, כאשר העובדים הולכים לעבוד במסעדות או במקומות אחרים ששם אפשר להרוויח יותר כסף.
יעקב כץ: ומאידך יש גם צרות הפוכות שלפעמים לצערנו הרב המעסיקים, האנשים הזקנים והנכים שהפכו להיות מעסיקים בעל כורחם, ואני אמרתי בישיבה קודמת עם ועדת הפנים שאני לא בטוח שהפתרון הזה הוא פתרון נכון משום שיש לנו היום עשרות אלפי מעסיקים שלא כולם מסוגלים להתמודד עם בעיות שבאות לפתחם כתוצאה מזה שמישהו עוזב אותם ותובע אותם על שעות נוספות, תביעות כאלה ואחרות שמגיעות לפעמים למאות אלפי שקלים.
יעקב כץ: אז נשמע קודם כל את ג'ומס.
יעקב כץ: תגיד למה כל כך רצית בכינוס הוועדה.
יעקב כץ: נשמע אחר כך את הנציגים, ובסופו של דבר אולי יגיבו משרדי הממשלה על הטענות ועל המצב הנוכחי.
חיים אורון: תודה שהעלית את הנושא על סדר היום.
חיים אורון: אני חושב שההרכב הגדול שנמצא פה מוכיח עד כמה הנושא הוא ראוי וחשוב לדיון.
חיים אורון: כבר בראשית דבריי אומר שאנחנו נתונים פה במתח בין שני אינטרסים לגיטימיים, והמתח הזה הוא מובנה בתוך המציאות.
חיים אורון: יש את הצרכים של אותו ציבור שנזקק לעובדים הסיעודיים.
חיים אורון: הצרכים הללו הם המניע העיקרי והסיבה לכך שאנחנו יושבים פה.
חיים אורון: מאידך אנחנו, אני מקווה כולנו, לא אדישים לצרכים של העובדים הזרים ולזכויותיהם.
חיים אורון: המתח הזה שאפשר כמובן להמשיך ולפרט אותו והוא בעצם בליבה של הוועדה שאתה יושב בראשה טומן בחובו בעיות.
חיים אורון: אחד מתפקידי הוועדה הזאת, אני לא חבר קבוע בה, אבל בכל זאת חומרים רבים מגיעים אלי בנושא הזה, הוא המעקב אחרי מה שאנחנו שמים תחת הכותרת הגדולה רפורמה.
חיים אורון: שמעתי אותך הבוקר ברדיו שפיגלר, גם אתה אומר שנדרשים עדכונים ותיקונים.
חיים אורון: אפילו אמרת ברדיו שיש כמה דברים שאתה לא יכול להגיד אותם ברדיו.
חיים אורון: אולי תגיד לנו כדי להרגיע אותנו.
חיים אורון: יכול להיות שיש החלטות שנותנות תשובות על חלק מהבעיות שמועלות פה.
חיים אורון: אני מתוך החומר שקראתי ולא קראתי את העבודה של המ.מ.מ, בדרך כלל העבודה הזאת מאוד יעילה אבל היא לא הגיעה אלי עד אתמול, אני סימנתי מעבר לעניין הכללי של מה שקורה ברפורמה, אני סימנתי כמה נושאים.
חיים אורון: הנושא הראשון שהוא הסבך הגדול שקיים ועליו גם היה השידור ברדיו וזו השאלה בעצם מי מחזיק את מי ואיפה?
חיים אורון: זה תחת הכותרת של מי מחזיק את הויזה ומה קורה במצב שבו התהליך שהיה ברפורמה למנוע את המציאות של עובדים זרים שמגיעים מסיבה אחת בעיקר מתחום הסיעוד, ואחר כך נמצאים במקומות שאף אחד מאיתנו לא חשב ששמה צריכים להיות עובדים זרים- אופר, מסעדות וכולי וכולי.
חיים אורון: לכן נוצר המודל הזה.
חיים אורון: המודל הזה יצר כרגע לפחות בעיה קשה מאוד והיא עולה על הפרק של אנשים נזקקים ונזקקים מאוד.
חיים אורון: הם מוצאים את עצמם בלי העובד הסיעודי.
חיים אורון: אני עכשיו לא נכנס לשאלות, מה הסיבה?
חיים אורון: ומי במקרה זה צודק?
חיים אורון: זה לא משנה לגבי אותו אדם שזקוק לסיעוד 24 שעות, העדר האדם שסומך אותו היא קטסטרופאלית, ואז הוא מחפש במאגר ולא מוצא, והעובדים אינם נמצאים, ובעצם אין לו גם את האפשרות לקבל מישהו אחר כי הויזה נמצאת בידי מישהו אחר.
חיים אורון: בידי העובד.
חיים אורון: ואז תהליך הרבה יותר ממושך.
חיים אורון: פה יש חלל שאי אפשר למלא אותו.
חיים אורון: זה מכלול אחד של הנושאים.
חיים אורון: מכלול שני של הנושאים שהגיע אלינו דרך משען, אני בטוח שהוא קיים גם במקומות אחרים, זה התביעה שהעובד ילון יחד עם הנזקק.
חיים אורון: קושי שבמקרים רבים לא ניתן לפתרון.
חיים אורון: זה מתחיל בדיור מוגן שזה מסלול שבכובעים אחרים אנחנו מאוד מעודדים אותו.
חיים אורון: אנחנו חושבים שהוא מסלול נכון.
חיים אורון: אנחנו מאחלים לאנשים לחיות בדיור מוגן הרבה שנים אבל יש מצבים שגם בתוך הדיור המוגן מגיעים למצב סיעודי.
חיים אורון: אני יודע, אני מכיר את הנושא.
חיים אורון: אז אומרים אז שיעבור לאגף הסיעודי.
חיים אורון: אבל הוא לא עבר לאגף הסיעודי כי זה לא ברור, וזה מצב ביניים והוא לא רוצה ואולי עדיף שלא.
חיים אורון: כמובן לא מדובר על אנשים שזקוקים לסיעוד של 24 שעות כי ממילא אז הפתרון מחייב את הדבר הזה, אלא כאלה שיכולים להסתפק בפחות.
חיים אורון: ואז בעצם אין לו אפשרות להעסיק את העובד כי העובד חייב ללון יחד איתו.
חיים אורון: אין לו אפשרות להלין אותו.
חיים אורון: ואפילו הושמעה טענה שמי שבדיור מוגן יותר רחב מידות אין בעיה כי יש יותר מחדר אחד, ומי שבדיור מוגן יותר צנוע שהוא חדר אחד, אין פיזית אפשרות לפתור את העניין.
חיים אורון: וזה צורך שאנחנו לא יכולים להישאר אדישים לו.
חיים אורון: אני לא יודע להעריך כרגע את ההיקפים.
חיים אורון: אבל לבטח לא מדובר במקרה בודד שנטפל בו באופן פרטני.
חיים אורון: יש טענות לגבי כל מכלול הנושאים של השירותים שהלשכות לכאורה על פי הרפורמה צריכות לספק והן מתקשות או לא יכולות או עדיין לא יכולות או אולי לא יוכלו אף פעם לספק אותם.
חיים אורון: הם היו תשובה לכל מיני נושאים שלכאורה היו בתוך התהליך הזה.
חיים אורון: אני אומר את זה בכותרות בשביל לא לתפוס את כל הזמן.
חיים אורון: יש נושא נוסף שהוא נמצא בתוך כל הנושאים הללו וזה שאלת תשלומים.
חיים אורון: שניים, שלושה תשלומים שהם מושתים כרגע בתוך הרפורמה הזאת ויוצרים תמונה שבסך הכול עלות השירות עולה.
חיים אורון: עוד הפעם, מישהו עשה את החשבון שזה 840 שקל בשנה ופעם שנייה זה אלפיים שקל במקרה של העברה.
חיים אורון: ומישהו יכול להגיד מה זה 840 שקל בשנה?
חיים אורון: זה לא רק 840 שקל, מגיעים לויכוחים על התרופות, ומי מממן את הכרוניות וכולי, וכולי.
חיים אורון: אלה סכומים משמעותיים.
חיים אורון: לבטח בהצטברות שלהם.
יעקב כץ: בהצטברות שהעובד הזר עוזב אותו והוא צריך לקחת עובד נוסף ועובד נוסף.
חיים אורון: והאדם הזה בדיוק תקוע עם עלויות גבוהות מאוד בתרופות וכולי, והוא פשוט מגיע למצב שהוא לא עומד בתשלומים.
חיים אורון: מניתי פה 4 ראשי פרקים.
חיים אורון: אני בטוח שעל כל אחד מהם יש פה אנשים שיוכלו לתאר אותם באופן הרבה יותר צבעוני וגם באופן יותר קרוב.
חיים אורון: חשוב שהוועדה, ואולי לא בישיבה אחת, תיקח על עצמה בעצם תפקיד של ועדת מעקב וועדת פיקוח על הרפורמה.